Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 538/12/6606	Lučenec, 29.7.2014
EEČ : 2-47-98-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec maloletých detí XXXXX nar. 15.06.2006, XXXXX, nar. 15.07.2007, XXXXX, nar. 23.07.2009 a XXXXX, nar. 24.09.2010 hoci bol právoplatným rozsudkom Okresného súdu v Lučenci č.k.  8P 42/2011 zo dňa 13.06.2011 zaviazaný k plateniu výživného na každé vyššie uvedené maloleté dieťa zvlášť sumou 30 % zo sumy životného minima počnúc dňom 01.03.2011 vždy do 15-teho dňa toho ktorého mesiaca vopred k rukám matky detí XXXXX nar. XXXXX, trvale bytom Fiľakovo, prechodne bytom Fiľakovo, Bottova 16, takto uloženú povinnosť riadne, pravidelne a v plnej výške neplnil v Hosticiach a inde a za obdobie od 01.02.2012 do 31.01.2013 matke detí XXXXX na výživnom dlhoval sumu 1 186,20 €

lebo zanikla trestnosť činu

Odôvodnenie:
	Proti obvinenému XXXXX bolo vyšetrovateľom PZ, OR PZ v Lučenci vedené trestné stíhanie pre prečin zanedbania povinnej výživy podľa  § 207 odsek 1, odsek 3 písm. b) Tr. zák. na tom skutkovom základe, ktorý je uvedený vo výrokovej časti tohto uznesenia. 
	Po ukončení  skráteného vyšetrovania vyšetrovateľ PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h/ Tr. por. s poukazom na ustanovenie § 86 odsek 1 písm. a/ Tr. zák. Po preskúmaní vyšetrovacieho spisu som zistila, že predmetný návrh je dôvodný.
	V priebehu skráteného vyšetrovania bola viackrát vypočutá svedkyňa - poškodená XXXXX XXXXX. Vo svojej prvej výpovedi uviedla, že so svojim bývalým druhom XXXXX má štyri maloleté deti a to XXXXX a XXXXX. Rozišla sa s ním v novembri 2010, predtým ako nastúpil do výkonu trestu odňatia slobody v Banskej Bystrici. Obvinený bol zaviazaný platiť výživné vo výške 30 % zo sumy životného minima na každé maloleté dieťa zvlášť k jej rukám. Do januára 2012 sa obvinený nachádzal v ústave na výkon trestu, kde vyživovaciu povinnosť nahlásil a počas doby kedy pracoval, mu boli zrazené nejaké čiastky na úhradu výživného, ktoré peniaze prevzala. Od februára 2012 jej však na výživnom zaplatil iba sumu 80,- €. Svedkyňa - poškodená vo svojej poslednej výpovedi dňa 07.07.2014 uviedla, že obvinený XXXXX jej v hotovosti odovzdal sumu, ktorá predstavuje všetko dlžné výživné od mesiaca február 2012 vrátane výživného za január 2013. Na výživnom jej teda nedlhuje už ani cent. Dodala, že počas neplatenia výživného deti netrpeli núdzou. Od februára 2013 sa o všetky štyri deti stará matka svedkyne - poškodenej, ktorej boli deti zverené do osobnej starostlivosti.  V súčasnosti svedkyňa žije spolu s obvineným v Rakúsku. 
	Skutočnosť, že všetky štyri maloleté deti sú od mesiaca február 2013 zverené do náhradnej osobnej starostlivosti starej matke XXXXX potvrdzuje výpoveď svedkyne ako aj právoplatný rozsudok Okresného súdu v Lučenci č.k. 8P 180/2012 zo dňa 23.01.2013. Svedkyňa uviedla, že obaja rodičia detí si svoju vyživovaciu povinnosť voči nim plnia. 
Podľa § 86  odsek 1 písmeno a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h/ Trestného poriadku prokurátor zastaví trestné stíhanie ak zanikla trestnosť činu. 
Keďže obvinený XXXXX využil možnosť ustanovenia § 86 odsek 1 písmeno a/ Trestného zákona bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka